નવા વર્ષની સાંજે, પ્રધાન મંત્રી નરેન્દ્ર મોદીએ દાવો કર્યો, કે મુસ્લિમ મહિલા હવે પુરુષ સાથી વગર પણ મક્કાની હજ કરવા પોતાની મેળે જઈ શકે એવા ખાતરીપૂર્વકના પ્રયાસો તેની સરકારે કર્યા છે. આ બીજું કંઈ નહિ પણ, મારીમચકોડીને ઊભું કરવામાં આવેલું સત્ય, એક હળહળતું જુઠાણું હતું. સાલ ૨૦૧૫માં, સાઊદી અરેબિયાની સરકારે કાયદાઓમાં એવી ફેર ગોઠવણ કરી હતી કે ત્યાંની મુસ્લિમ મહિલાઓ હજ પર જઈ શકે. એવું ફરમાન બહાર પાડ્યું હતું કે હવે જો ચાર સ્ત્રીઓના સમુહમાં મુસાફરી કરતી હોય એવી ૪૫ વર્ષથી વધુ ઉંમરની સ્ત્રીઓને હજ પર જવા કોઈ પુરુષ સાથે હોવો જરૂરી નથી. કોઈ પણ સરકાર બીજા દેશના પ્રવેશ માટે નિયમો નક્કી કરી શકે નહિ અને આ કિસ્સામાં સાઉદી અરેબિયા છે જે નક્કી કરે છે. મુસ્લિમ મહિલાઓના કલ્યાણ અર્થે મોદી અને ભારતીય જનતા પાર્ટી (ભાજપ)ની આ અચાનક ચિંતા? એમાંય ખાસ કરીને, ત્યારે જ્યારે તેના સત્તામાં આવ્યા પછી ગાયના નામ પર મુસ્લિમ પુરુષોને જે બધું સહેવું પડ્યું છે, એના વિશે મોઢામાં મગ ઓરવ્યા પછી?